3. ΝΟΜΟΣ Ν΄ της 26 Μαρτ./17 Ιουν. 1864 Περί ισχύος της μεταξύ Ελλάδος, Γαλλίας, Μεγάλης Βρεττανίας και Ρωσσίας συνθήκης περί ενώσεως των Ιονίων νήσων μετά του βασιλείου της Ελλάδος. Η συγκατάθεσις της Τουρκίας ανεκοινώθη δια του Β.Δ. της 14/29 Ιουλ. 1865 περί ανακοινώσεως εις την Βουλήν της πράξεως, δι΄ής η Υψηλή Πύλη συναινεί εις την περί ενώσεως των Ιονίων νήσων μετά της Ελλάδος συνθήκην, και περί δημοσιεύσεως της πράξεως ταύτης, ής αι επικυρώσεις αντηλλάχθησαν εν Κωνσταντινουπόλει την 3/15 Ιουν. 1865. 4. ΝΟΜΟΣ (ΠΛΖ΄) πΛΖ΄ της 11/13 Μαρτ. 1882 Περί κυρώσεως της μεταξύ Ελλάδος και Τουρκίας συμβάσεως της 20 Ιουν. (2 Ιουλ.) 1881 αφορώσης εις τα νέα όρια μεταξύ των δύο Κρατών. Η κυρουμένη σύμβασις συνήφθη εις εκτέλεσιν του άρθρ. 18 της συμβάσεως της Κωνσταντινουπόλεως της 24 Μαΐου 1881, συναφθείσης μεταξύ της Τουρκίας και των δυνάμεων των υπογραψασών την Βερολίνειον συνθήκην της 1/13 Ιουλ. 1878. Δια ταύτης Παρεχωρούντο εις την Ελλάδα η Θεσσαλία και ο νομός ΄Αρτης. Τα σύνορα ταύτα ετροποποιήθησαν δια των κατωτέρω νεωτέρων συνθηκών. 